Document ID: 31997R2138

Komisijas Regula (EK) Nr. 2138/97
(1997. gada 30. oktobris),
ar ko nosaka homogēno olīveļļas ražošanas zonu robežas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1581/96 [2],
ņemot vērā Padomes 1984. gada 17. jūlija Regulu (EEK) Nr. 2261/84, ar ko nosaka vispārīgus noteikumus par atbalsta piešķiršanu olīveļļas ražošanai un olīveļļas ražotāju organizācijām [3], kurā jaunākie grozījumi izdarīti ar Regulu (EK) Nr. 636/95 [4], un jo īpaši tās 19. pantu,
tā kā ar Regulas (EEK) Nr. 2261/84 18. pantu paredz to, ka olīvu un eļļas guvumus nosaka atbilstīgi homogēnām ražošanas zonām, pamatojoties uz rādītājiem, ko iesniedz ražotājas dalībvalstis;
tā kā ražošanas zonu robežas noteica ar II pielikumu Komisijas 1993. gada 8. jūlija Regulā (EEK) Nr. 1934/93, ar ko attiecībā uz 1992./93. tirdzniecības gadu nosaka olīvu un olīveļļas iegūtos daudzumus [5], kurā jaunākie grozījumi izdarīti ar Regulu (EK) Nr. 1968/96 [6]; tā kā ražošanas zonu robežas ir grozītas vairākkārt saistībā ar olīvu un olīveļļas guvuma noteikšanu attiecībā uz 1993./94. līdz 1995./96. tirdzniecības gadu; tā kā administratīvu un strukturālu apsvērumu dēļ būtu jāveic jauni grozījumi attiecībā uz homogēnajām ražošanas zonām 1996./97. tirdzniecības gadam; tā kā skaidrības labad būtu no jauna jānosaka homogēno ražošanas zonu robežas;
tā kā šajā regulā paredzētie pasākumi saskan ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo nosaka homogēno olīveļļas ražošanas zonu robežas, kā paredzēts pielikumā.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 30. oktobrī

Labels: 18
17
6